stanford-oval/wikipedia huggingface dataset:
Audrey Mildmay

Grace Audrey Louisa St. John Mildmay (19. joulukuuta 1900 Hurstmonceaux, Sussex – 31. toukokuuta 1953 Glyndebourne) oli brittiläinen oopperalaulaja, äänialaltaan sopraano.
Mildmay oli kolmekuukautinen, kun hänen isänsä sai töitä Englannin kirkon vikaarina Pentictonissa, Kanadan Brittiläisessä Kolumbiassa. Mildmay esiintyi julkisesti ensimmäistä kertaa lasten operetissa, jonka esitti Vancouverin naisten musiikkikerho. Vuonna 1924 Mildmay lähti Lontooseen opiskelemaan Walter Johnstone-Douglasin johdolla, ja vuosina 1927–28 hän kiersi Pohjois-Amerikassa Kerjäläisoopperan esityksissä. Hän liittyi Royal Carl Rosa -oopperayhtiöön, jonka palveluksessa hän tulkitsi muiden muassa Musettan, Kertun, Micaëlan ja Neddan roolit.
Mildmay meni vuonna 1931 naimisiin John Christien kanssa. Pariskunta perusti yhdessä Glyndebournen oopperafestivaalin, jonka ensimmäinen tilaisuus järjestettiin 28. toukokuuta 1934. Tuolloin Mildmay esiintyi Susannan roolissa Figaron häissä. 1930-luvun aikana sopraanoa kuultiin useissa eurooppalaisissa keskuksissa. Toisen maailmansodan puhjettua hän muutti Kanadaan kahden lapsensa kanssa ja pysyi siellä vuoteen 1944 saakka. Viimeiset esiintymisensä oopperassa hän teki toukokuussa 1943 Montrealissa Susannan roolissa. Englantiin palaamisen jälkeen Mildmayn terveys alkoi heiketä. Hän kuitenkin ryhtyi järjestämään Rudolf Bingin kanssa ensimmäistä Edinburghin festivaalia (1947).
Mildmayn ääntä kuullaan Don Giovannin, Figaron häiden ja Kerjäläisoopperan levytyksissä 1930–40-luvuilta.
Ari Väntänen

Ari Väntänen vuonna 2011.
Ari Väntänen (s. 23. helmikuuta 1974 Kemijärvi) on suomalainen toimittaja, kirjailija,  kääntäjä  ja muusikko. Ennen ryhtymistään vapaaksi kirjoittajaksi Väntänen toimi painosmäärältään Suomen suurimman musiikkilehden Suen toimituspäällikkönä vuosina 2006–2014.
Suen lisäksi Väntänen on kirjoittanut lukuisiin muihinkin julkaisuihin, kuten Turun Sanomiin, Turun ylioppilaslehteen, Rytmiin, Soundiin, Rumbaan ja Infernoon. Hän on kirjoittanut useita kirjoja ja myös suomentanut kirjallisuutta.
Väntänen on soittanut kitaraa muun muassa yhtyeissä Telenovelas, Hundred Million Martians, Arched Fire ja The Phantom Tones.
Koulutukseltaan Väntänen on valtiotieteiden maisteri.
Väntänen sai vuonna 2023 Otavan kirjasäätiön tietokirjapalkinnon.
Julkaisuja

Hanoi Rocks – All Those Wasted Years.  Like, 2009.  ISBN 978-952-01-0246-3.
Michael Monroe.  Like, 2011.  ISBN 978-952-01-1106-9.
Apulanta – kaikki yhdestä pahasta.  Like, 2014.  ISBN 978-952-01-1054-3.
Hanoi Rocks – All Those Wasted Years.  Cleopatra, 2016.  ISBN 978-0-9972056-0-2.
Stone.  Like, 2017.  ISBN 978-952-01-1542-5.
Takaisin valoon.  Like, 2018.  ISBN 978-952-01-1792-4. (Kirjoittanut Väntänen, Ari & Jaakola, Marissa)
Minna Kauppi – Suunta/vaisto.  Like, 2020.  ISBN 978-951-1-35546-5.
Razzle – Hanoi Rocks -legendan tarina.  Like, 2020.  ISBN 978-951-1-37322-3.
Game Plan : Kimmo Gustafssonin tarina.  Like, 2021.  ISBN 978-951-1-38656-8.
The Rasmus.  Like, 2022.  ISBN 978-951-1-39411-2.
Aiheesta muualla

Väntäsen verkkosivusto
Azmari

Masenqoa soittava azmari Lalibelassa sijaitsevassa tejbeitissä
Azmari on etiopialainen laulaja-instrumentalisti, joka on rinnastettavissa eurooppalaiseen bardiin. Azmarina voi toimia sekä miehiä että naisia. He esittävät ex tempore säkeistöjä samalla kun soittavat yksikielistä masenqoa tai lyyrasukuun kuuluvaa kraria. Azmarit usein esittävät tejbeiteissä, joissa tarjotaan makeaa t'ej-hunajaviiniä.
Asuntohallitus

Asuntohallitus oli Suomessa vuosina 1966–1993 toiminut valtioneuvoston alainen keskusvirasto. Asuntohallituksen edeltäjä oli Arava. Asuntohallituksen keskeisin tehtävä oli valvoa, ohjata ja edistää valtion tuella Arava-järjestelmän puitteissa tapahtunutta asuntorakentamista. Sen vastuulla oli myös asumistuen myöntäminen.
Asuntohallitus kuului ensin sisäasiainministeriön ja vuodesta 1983 alkaen uuden ympäristöministeriön hallinnonalaan. Se huolehti valtion toimenpiteistä asuntotuotannon edistämiseksi ja asunto-olojen parantamiseksi. Toimenpiteitä olivat muiden muassa valtion aravalainoitustoiminnan hoitaminen ja ohjaaminen, asuntotilanteen ja asuntotuotannon kehityksen seuraaminen, valtakunnallisen asuntotuotannon kokoamisohjelman laatiminen ja toteuttaminen, valtion asuntopoliittisten toimenpiteiden suunnittelu ja hoito, kuntien asunto-ohjelmien laatimisen ohjaus sekä kuntien asuntotuotannon ohjaus ja valvonta sekä muutoksenhakuviranomaisena toimiminen.
Kun asuntohallitus lakkautettiin 1. joulukuuta 1993, suurin osa sen tehtävistä siirtyi uudelle valtion asuntorahastolle. Osa tehtävistä siirtyi ympäristöministeriölle,  asumistukiasiat Kansaneläkelaitokselle sekä asuntolaina-asioiden maksatus ja muu hoito Valtiokonttorille. Asuntohallituksen lakkauttaminen oli osa keskushallinnon uudistamista.
Pääjohtajat

Olavi Lindblom 1966–1979
Jussi-Pekka Alanen 1979–1984
Olavi Syrjänen 1984–1993.
Puolikas keltaista aurinkoa

| Puolikas keltaista aurinkoa> Half of a Yellow Sun |
| --- | --- |

Alkuperäisteos
Kirjailija:  Chimamanda Ngozi Adichie
Kieli:  englanti
Kustantaja:  Fourth Estate
Julkaistu:  2006
Sivumäärä:  433
ISBN:  978-0-00-720028-3
Suomennos
Suomentaja:  Sari Karhulahti
Kansitaiteilija:  Emmi Kyytsönen
Kustantaja:  Otava
Julkaistu:  toukokuu 2010
Sivumäärä:  605
ISBN:  978-951-1-24485-1
Löydä lisää kirjojaKirjallisuuden teemasivulta
Puolikas keltaista aurinkoa on Chimamanda Ngozi Adichien kirjoittama romaani joka on saanut Orange Prize -palkinnon vuonna 2007. Kirjan tapahtumat sijoittuvat 1960-luvulle jolloin käytiin Biafran sota.
Puolikas keltaista aurinkoa ajoittuu 1960-luvun alkuun ja loppupuolelle jolloin käytiin Biafran sota vuosina 1967–1970. Päähenkilöt ovat professori Odenigbo ja nuori maalaispoika Ugwu, jonka Odenigbo ottaa palvelijakseen. Professorilla on rakastajatar Olanna, joka opettelee elämään Nsukkan pölyisessä ja vaatimattomassa yliopistokaupungissa. Olannalla on kaksoissisar Kainene, johon englantilainen idealisti ja arkeologi Richard on rakastunut. Richard tuntee itsensä afrikkalaiseksi ihonväristään huolimatta. Kirjan nigerialaiset päähenkilöt ovat igboja joka on eräs Nigeriassa elävä etninen ryhmä. Kun sota alkaa joutuvat päähenkilöt pakenemaan sitä pakolaisleirien kurjiin oloihin.
Kirja on fiktiota mutta kirjailija Chimamanda Ngozi Adichie on nivonut sen tapahtumat todellisiin tapahtumiin. Hän on käyttänyt lähteenään omia igbosukulaisiaan sekä kirjoja joista on kirjan lopussa lähdeluettelo.
Aiheesta muualla

Petäjä, Jukka: Rakkautta sodan aikaan Helsingin Sanomat.  16.4.2009. Viitattu 6.11.2020.
Nanna : Chimamanda Ngozi Adichie: Puolikas keltaista aurinkoa (2006)  Nannan kirjakimara -blogi .  19.4.2012 . Viitattu 6.11.2020.
Maya Jaggi: The Master and his houseboy The Guardian.  19.8.2006. Viitattu 6.11.2020. (englanniksi)
Punainen

Punainen on yksi perusväreistä. Punaisen valon aallonpituus on noin 630–740 nanometriä. Sillä on kaikista näkyvän valon väreistä suurin aallonpituus, sillä pitkäaaltoisempi säteily on näkymätöntä infrapunasäteilyä.
Kirkkaana värinä punaista käytetään usein yhteyksissä, joissa halutaan herättää huomiota. Mielikuvissa punainen liitetään usein iloon, voimaan, rakkauteen tai intohimoon, vereen, aggressiivisuuteen tai jopa vaaraan ja kuolemaan.
Käyttö ja symboliikka > Mielikuvat

Punainen väri liitetään yleensä voimaan, rakkauteen, intohimoon tai aggressioon. Se saatetaan liittää myös kauneuteen ja naisellisuuteen. Esimerkiksi Venäjän federaation pääkaupungissa, Moskovassa sijaitseva, Kremlin pohjoispuolella sen ja GUM:n välissä oleva Punainen tori on alun perin Venäjän keisarikunnan aikana tarkoittanut kaunista toria, koska kauneus on yhdistetty kalpean vastakohtana terveyteen ja elinvoimaisuuteen. Erään tutkimuksen mukaan punainen väri saa miehet pitämään samoja naisia entistä viehättävämpinä ja seksuaalisesti haluttavampina.
Käyttö ja symboliikka > Varoitusvärinä

Ohjausvärinä punainen merkitsee vaaraa tai asiaa, johon on kiinnitettävä huomiota: palosammuttimet, paloautot, hätäkatkaisijat tai kuuman linjan puhelimet ovat olleet tai niiden on esitetty viihteessä olevan väriltään punaiset. Varoitusvärinä punaista on käytetty mm. ampumaratojen varoituslippuna suoritettavassa olevasta ammunnasta. Britanniassa säädettiin 1800-luvulla laki, jonka mukaan jokaisen auton edellä tuli kulkea henkilön jalkaisin punaista lippua heiluttaen. Hätäraketin väri on punainen, minkä vuoksi punaisia raketteja ei saa ampua muussa kuin hätätarkoituksessa. Palo- ym. hälytysten yhteydessä syttyvät valot ovat usein punaisia.
Toisaalta monissa yhteyksissä keltainen merkitsee varoitusta ja punainen kieltoa tai määräystä. Näin esimerkiksi liikennevaloissa ja kielto- ja varoitusmerkeissä pysäytysmerkkinä sekä auton takavaloissa. Myös jalkapallossa on käytössä samassa merkityksessä keltainen ja punainen kortti.
Käyttö ja symboliikka > Politiikassa

Politiikassa punainen väri yhdistetään sosialismiin, kommunismiin ja yleisimminkin vasemmistolaisuuteen. Tämä johtuu siitä, että Pariisin kommuuni käytti punaista väriä tunnuksenaan, koska punainen väri oli Pariisin kaupungin hälytystilasta kertova väri, jonka kapinalliset ottivat tunnuksekseen. Vasemmistolaisuuden tai vallankumouksen tunnuksensa on ollut erityisesti punainen lippu, mikä juontuu Ranskan suuren vallankumouksen ajoilta 1791. Tuolloin Pariisin pormestari Bailly käytti sitä varoituksen kolmatta säätyä edustaville porvarillisille mielenosoittajille siitä, että kansalliskaarti voi hajottaa mielenosoituksen väkivalloin [lähde? ]. Mielenosoittajat ottivat punaisia varoituslippuja omaan käyttöönsä osoittaakseen, että valta kuuluukin kansalle [lähde? ]. Kun mielenosoituksessa kansalliskaarti ampui noin 50 mielenosoittajaa, tuli punaisesta varoituslipusta vastarinnan vertauskuva, jona sitä käytettiin 1848 mielenosoituksissa [lähde? ].
Punainen tähti on 1900-luvulla vakiintunut Puna-armeijan tunnuksesta kommunismin symboliksi. Punainen väri on tunnusomainen myös yhteiskunnallisesti radikaalille kansallissosialismille. Suomen sisällissodan toista osapuolta kutsuttiin punaisiksi. Yhdysvalloissa punainen tosin on konservatiivisen republikaanipuolueen tunnusväri.
Ennen kuin vasemmistolaiset poliittiset ryhmät alkoivat käyttää punaista, punainen oli monarkioiden symboli. Punainen yhdistetään Englannissa vieläkin monarkiaan, esimerkiksi Britannian parlamentin ylähuone, House of Lords, jonka jäsenet tulevat Britannian aatelistosta käyttää tunnusvärinään punaista ja sen kammio, jossa ylähuone kokoontuu, käyttää punaisia penkkejä, toisin kuin alahuone, joka käyttää vihreitä penkkejä. Punainen on myös Englannin kansallisväri, johtuen luultavasti siitä, että Englannin lippu on punaristilippu, ja Englannin vaakuna on myös punainen. 
Britannian armeija (ja sitä ennen Englannin armeija) käytti 1800-luvulle asti punaisia univormuja, mistä johtuen brittisotilaita kutsuttiin punatakeiksi. Englantilaisiksi kansallissymboleiksi ovat muodostuneet myös punaiset puhelinkopit ja kaksikerroksiset bussit.
Käyttö ja symboliikka > Uskonnoissa ja rituaaleissa

Kristillisessä symboliikassa punainen on yksi liturgisista väreistä. Tässä yhteydessä se symboloi muun muassa Pyhää Henkeä, tulta ja verta. Väri liittyy helluntaihin ja marttyyrien muistopäiviin. Toisaalta punainen on yhdistetty myös paholaiseen ja pirut kuvataan usein punaisina. Erityisesti länsimaisessa symboliikassa punainen on synnin väri, minkä takia puhutaan punaisten lyhtyjen kaduista, kun viitataan seksityöhön keskittyviin kaupunginosiin. Samasta syystä punaista mekkoa pidetään erityisen epäsopivana esimerkiksi häämekoksi tai nuoren tytön debytanttimekoksi. Kuitenkin esimerkiksi Kiinassa, Intiassa ja Japanissa punainen on ilon väri, ja häämekot ovat nimenomaan punaisia. Kiinassa punainen on myös hyvän onnen symboli. Nykyään punainen on tapana yhdistää myös jouluun.
Käyttö ja symboliikka > Heraldiikassa ja lipuissa

Punainen on yksi neljästä heraldisesta perusväristä. Heraldiikan yhteydessä punaisesta väristä käytetään nimitystä gules tai gueules.
Punainen on käytetyin väri valtioiden lipuissa. Lippuja, joissa on punaista, ovat esimerkiksi:
Britannian lippu
Yhdysvaltojen lippu
Kiinan lippu
Tanskan lippu
Egyptin lippu
Venäjän lippu
Ranskan lippu
Vaikutukset

Vanhan uskomuksen mukaan härkä menettäisi malttinsa nähdessään jotakin punaista. Se ei kuitenkaan pidä paikkaansa, sillä härkä hyökkää kaiken liikkuvan perään ja on värisokea.
Pienikin punaisen värin pilkahdus heikentää koehenkilöiden suoriutumista koetehtävistä ja saa heidät valitsemaan helpompia tehtäviä. Punainen väri tekee ihmisistä arkoja. Ihmiset välttävät punaista väriä. Toisaalta punainen saattaa edistää suoriutumista yksityiskohtaisista tehtävistä.
Vaikutukset > Etu urheilussa

Punaista pidetään todennäköisempänä voittajana fyysisessä kamppailussa, aggressiivisempana ja dominoivampana kuin sinistä.selvennä
Punainen vaatetus parantaa ottelijan menestystä kamppailulajeissa kuten taekwondossa tai painissa. Tutkijat arvelevat, että parempi menestys johtuu punaisen vaatetuksen myönteisestä psykologisesta vaikutuksesta ottelijaan itseensä, punaisen vaatetuksen paremmasta näkyvyydestä, tai vaatetuksen värin negatiivisesta vaikutuksesta ottelijan vastapuoleen. Tutkijat, jotka järjestivät kokeen videomanipulaation avulla, tulivat siihen tulokseen, että havaittava ero on kokonaan tuomareiden syytä. Taekwondo-otteluissa punainen varustus sai tuomarit antamaan ottelijalle muuten samanlaisessa tilanteessa keskimäärin 13 % enemmän pisteitä. Tasaväkisessä ottelussa tuomarin sana, ja sitä kautta punainen vaatetus, saattaa olla ratkaiseva tekijä.
Punaisiin pukeutuvat englantilaiset jalkapallojoukkueet ovat menestyneet muita värejä käyttäviä paremmin. Eräässä tutkimuksessa jalkapallomaalivahdit kokivat olonsa itsevarmemmaksi puolustautuessaan valkoisia paitoja käyttäviltä pelaajilta kuin punaisia paitoja käyttäviltä.
Värikoordinaatit

Tietokoneen kuvaruudun RGB-värivalojen punaisen maksimiarvot skaalalla 0-255 ovat seuraavat:
RGB :
R: 255
G: 0
B: 0
(heksadesimaalimuodossa #FF0000)
Punaisia väriaineita

Elintarvikevärejä:
alluranpunainen (E129)
amarantti (E123)
atsogeraniini (E128)
atsorubiini (E122)
erytrosiini (E127)
kokkiini (E120)
uuskokkiini (E124)
Maaleja:
punamulta
Aiheesta muualla

Wikimedia Commonsissa on kuvia tai muita tiedostoja aiheesta .
coloria.net – punainen
Sähkömagneettinen säteily
Sähkömagneettinen spektri: gammasäteily • röntgensäteily • ultraviolettisäteily • valo • infrapunasäteily • alimillimetrisäteily • mikroaallot • radioaallot
Radiotaajuusalueet: THF • EHF • SHF • UHF • VHF • HF • MF • LF • VLF • ULF • SLF • ELF
Valo: violetti • sininen • syaani • vihreä • keltainen • oranssi • punainen
Punaista käytetään liikennevaloissa merkkinä odottamisvelvollisuudesta.
Pariisin kumouksellinen punainen lippu 1848.
Asuntokaupat sokkona

Asuntokaupat sokkona on suomalainen tositelevisio-ohjelma, jota esittää Nelonen. Ohjelmassa kymmenen rohkeaa sinkkua, perhettä ja pariskuntaa antavat säästönsä myyntineuvottelijalle sekä sisustusarkkitehdille, jotka etsivät sillä rahalla sopivan asunnon. Ohjelma perustuu tanskalaiseen formaattiin Buying Blind. Ohjelmaa juontaa Ellen Jokikunnas, myyntikauppiaana toimii Andrei Koivumäki sekä sisustusarkkitehtina Essi Nádor.
Jaksot

| Jakso | Esityspäivä | Katsojaluvut |
| --- | --- | --- |
| 1 | 01.04.2019 | 195 000  |
| 2 | 08.04.2019 | 189 000  |
| 3 | 15.04.2019 | 117 000  |
| 4 | 22.04.2019 | 209 000 |
| 5 | 29.04.2019 | 165 000 |
| 6 | 06.05.2019 | 125 000 |
| 7 | 13.05.2019 | 206 000 |
| 8 | 20.05.2019 | 147 000 |
| 9 | 27.05.2019 | 84 000 |
| 10 | 03.06.2019 | 194 000 |
Pyörösiiat

| Pyörösiiat |
| --- | --- |
 pyörösiika (Prosopium cylindraceum)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Lohikalat Salmoniformes
Heimo::  Lohet Salmonidae
Alaheimo::  Coregoninae
Suku::  Prosopium  Jordan, 1878
Lajit
 Prosopium abyssicola  Prosopium coulterii  Pyörösiika Prosopium cylindraceum  Prosopium gemmifer  Prosopium spilonotus  Vuoripyörösiika Prosopium williamsoni 
Katso myös
   Pyörösiiat Wikispeciesissä   Pyörösiiat Commonsissa 
Infobox OKNimi-testi OK: 
Pyörösiiat (Prosopium) on Pohjois-Amerikassa ja koillisessa Aasiassa elävä siikojen alaheimoon (Coregoninae) kuuluva lohikalasuku, johon luetaan kuusi lajia. Näistä kolmella on suhteellisen laaja levinneisyys sisävesissä, kolme muuta tunnetaan vain Utahin ja Idahon rajalla sijaitsevasta Bear Lake -järvestä.
Aiheesta muualla

Species in the genus Prosopium. (peilipalvelin) FishBase. Froese, R. & Pauly, D. (toim.). (englanniksi)
Arise: From Ginnungagap to Ragnarök – The History of the Vikings Volume III

| Arise: From Ginnungagap to Ragnarök - The History of the Vikings Volume III Rebellion |
| --- | --- | --- |

Studioalbumin tiedot
 Julkaistu: 24.6.2009
 Tyylilaji: heavy metal, power metal
 Kesto: 59.06
 Levy-yhtiö: Massacre Records
Rebellion muut julkaisut
| Miklagard -The History of The Vikings volume II 2007 | Arise: From Ginnungagap to Ragnarök - The History of the Vikings Volume III 2009 | Arminius: Furor Teutonicus 2012 |
Arise: From Ginnungagap to Ragnarök - The History of the Vikings Volume III on saksalaisen power metal -yhtyeen Rebellionin viides levy, joka julkaistiin 24. heinäkuuta 2009.
Konseptialbumi on viimeinen osa kolme albumia käsittävää trilogiaa, jonka teemana on viikinkien historia. Levy on trilogian raskain ja aggressiivisin levy ja se kertoo viikinkien jumalista Odinista, Thorista ja Lokista sekä heihin liittyvistä myyteistä. Levyn tuotti Uwe Lulis ja kansitaiteen teki Ingo Römling.
Kappaleet

War (3:53)
Arise (4:39)
Asgard (3:18)
Odin (4:36)
Runes (5:14)
Bolverk (3:16)
Thor (9:07)
Evil (4:09)
Loki (4:10)
Prelude (3:41)
Ragnarök (5:41)
Einherjar (7:22)
Kokoonpano

Michael Seifert (laulaja)  (laulaja)
Uwe Lulis (kitara)
Simone Wenzel (kitara)
Tomi Göttlich (bassokitara)
Gerd Lücking (rummut)
Malte Rathke / (kosketinsoittimet, kappale 7)
Arvostelut

Imperiumi: 6/10
Aiheesta muualla

Arise: From Ginnungagap to Ragnarök – The History of the Vikings Volume III Discogsissa. (englanniksi)
Albumi Arise: From Ginnungagap to Ragnarök – The History of the Vikings Volume III Encyclopaedia Metallum -sivustolla (englanniksi)
Pyöröpoimulehti

| Pyöröpoimulehti |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Poimulehdet Alchemilla
Laji::  propinqua
Kaksiosainen nimi
 Alchemilla propinqua  H.Lindb. ex Alexandrov & Nekr. 
Katso myös
   Pyöröpoimulehti Wikispeciesissä   Pyöröpoimulehti Commonsissa 
Infobox OKNimi-testi OK: 
Pyöröpoimulehti (Alchemilla propinqua) on ruusukasvien (Rosaceae) heimoon, poimulehtien (Alchemilla) sukuun kuuluva kasvilaji. Se on monivuotinen ja yleisesti ottaen keskikokoinen ruohovartinen kasvi, jolla on vankka juurakko. Muista poimulehtilajeista pyöröpoimulehti muistuttaa eniten laidunpoimulehteä (Alchemilla monticola), joka on myös selvästi yleisempi, mutta eroaa siitä lehtien värin sekä lehtien liuskojen ulkonäön ja laitojen hampaiden lukumäärän perusteella. Pyöröpoimulehti on erotettavissa muista poimulehtilajeista lehtien värin ja lehtien pyöreiden, lähes kokonaan yhteenkasvaneiden liuskojen sekä eri kasvinosien karvoituksen perusteella.
Pyöröpoimulehden varret ja lehtiruodit ovat kokonaan karvapeitteisiä ja varret ovat yleensä haarovia. Lehdet ovat muodoltaan lähes pyöreitä sekä puhtaanvihreitä, ja niissä on seitsemästä yhdeksään lyhyttä, pyöreäkärkistä sekä hammaslaitaista liuskaa, jotka ovat lähes yhteenkasvaneita. Jokaisen liuskan laidoissa on 11–15 hammasta. Pyöröpoimulehden kukat ovat pieniä ja keltavihreitä. Kukkapohjukset ovat varsien tapaan tiheäkarvaisia, mutta kukkaperät ovat täysin kaljuja. Pyöröpoimulehti kukkii touko–kesäkuussa.
Pyöröpoimulehti kasvaa ihmisvaikutteisilla paikoilla, kuten maavalleilla, nurmikoilla sekä tienpientareilla. Pyöröpoimulehti on Suomessa ja Ruotsissa harvinainen, ja Suomessa sitä tavataan lähinnä Kainuussa, itärajan tuntumassa sekä muutamilta paikoilta muualta maasta Hangosta Muonion korkeudelle asti. Pyöröpoimulehti on luokiteltu Suomessa silmälläpidettäväksi lajiksi (NT).
Aiheesta muualla

Suomen Lajitietokeskus: Pyöröpoimulehti (Alchemilla propinqua)
Aziz el-Shawan

Aziz el-Shawan (6. toukokuuta 1916 – 14. toukokuuta 1993) oli egyptiläinen säveltäjä. Häntä pidetään toisen egyptiläissäveltäjäsukupolven edustajana, jona hän loi oman tyylinsä kansallisin vaikuttein. Hänen opettajanaan oli Moskovassa Aram Hatšaturjan, jolta saadut vaikutteet näkyvät värikkäässä orkestroinnissa ja melodisen linjan käytössä. El-Shawan on teosten nimissä ja motiiveissa viitannut sekä muinaiseen että myöhempään, arabien asuttamaan Egyptiin.
El-Shawanin teosten joukossa ovat baletti Isis ja Osiris, neljä sinfoniaa, konsertto pianolle ja orkesterille sekä Omanin perinnemusiikkiin pohjautuva Tansseja. Hän sävelsi myös maansa ensimmäisen oopperan (Anas al-Wogood), joka kantaesitettiin kolmekymmentä vuotta säveltämisensä jälkeen vuonna 1995.
Hänen tyttärensä on etnomusikologi Salwa el-Shawan Castelo-Branco. Hänen oppilaidensa joukossa oli Kairon taideakatemian konservatoriossa Haitham Sukkarieh.
Audrey Fleurot

| Audrey Fleurot |
| --- | --- |
 Fleurot vuonna 2014
Henkilötiedot
Syntynyt: 7. heinäkuuta 1977 Mantes-la-Jolie, Ranska (ikä 47)
Kansalaisuus:  Ranska
Ammatti:  näyttelijä
Näyttelijä
Aktiivisena:  2002-
Merkittävät roolit:  Mahdoton tapaus -Morgane Alvaron
Aiheesta muualla
IMDb
Elonet
Audrey Fleurot (s. 6. heinäkuuta 1977 Mantes-la-Jolie) on ranskalainen näyttelijä.
Vuonna 2002 näyttelijänuransa aloittanut Fleurot tunnetaan parhaiten muun muassa rooleistaan televisiosarjassa Spiral sekä menestyselokuvassa Koskemattomat. Hänet tunnetaan myös siivooja-neuvonantaja Morgane Alvaron roolista rikossarjassa Mahdoton tapaus.
Aiheesta muualla

Audrey Fleurot Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Pyhät nuket

| Pyhät Nuket |
| --- | --- |

Tiedot
Toiminnassa:  1983–
Tyylilaji:  suomirock, post punk
Kotipaikka:  Tampere
Laulukieli:  suomi, englanti
Jäsenet:  Vivian Bardot [Lasse Aaltonen], laulu   Kaide Luukkonen, basso   Arde Laine, kitara   Jyrki Nieminen, kosketinsoittimet   Antti Anatomia, rummut  
Entiset jäsenet:  Johnny the Idiot [Juha Nabb], basso (1983–1984)  Hippi Vihinen, kosketinsoittimet (1983–1984)  Stydy [Viippo], rummut   Mika Wuolle, basso   Risto Jokela, kitara   Kari Vilenius, kitara   Make Saari, kosketinsoittimet   Jaska Ahonen, rummut  
Levy-yhtiö:  Propaganda records, 1983–   Fazer Finnlevy  
Aiheesta muualla
Kotisivut
Infobox OKNimi-testi OK: 
Pyhät Nuket  on vuonna 1983 perustettu tamperelainen rockyhtye, joka syntyi Riistetyt-yhtyeen ollessa tauolla kitaristi Perryn (Kari Vilenius) ollessa armeijassa. Yhtyeen säveltäjäksi ja sanoittajaksi tuli seuraavan vuoden alussa  Risto ”Rike” Jokela. Yhtyeen alkuperäinen nimi oli Holy Dolls.
Alkuperäiset jäsenet

Vivian – laulu
Jaska – rummut
Rike – kitara
Make Up  – koskettimet
Miki – basso
Diskografia > Albumit

Kuoleman sotatanssi (1984,  Kräk!)
Holy Dolls & Riistetyt: Raiskattu tulevaisuus (1984,  Propaganda Records)
Enkelit sulkivat silmänsä (1985,  Kräk!)
Holy Dolls: Angels Closed Their Eyes (2013,  Warner Music)
Bë££ă... (2003,  Propaganda)
Diskografia > Singlet

”Sokea/Tää yö on meidän” (1984, Kräk!)
”Bella ciao/Unelma” (1984, Kräk!)
”Enkelit sulkivat silmänsä/Desperado” (1985, Kräk!)
”Syntynyt elään/Halloween” (1985, Kräk!)